钦定古今图书集成/明伦汇编/氏族典/第429卷 > 赵君锡
## 钦定古今图书集成/明伦汇编/氏族典/第429卷 > 赵君锡

按《宋史赵安仁传》：“安仁子良规。良规子君锡，字无愧，
性至孝，登进士第，以亲故不愿仕。良规没，调知武彊
县，从韩琦大名幕府，改宗正丞。元祐初，迁司勋、右司
郎中，擢给事中。论蔡确、章惇有罪，不宜复职，拜御史
中丞。君锡素有志行，后随人低昂，无大建明。绍圣中，
贬少府少监，分司南京，卒。”